बास्केटबल सेमिफाइनलमा एक्सेल्सियर र काष्ठमण्डप
आयोजक द एक्सेल्सियर स्कुल नीलो र काष्ठमण्डप शुक्रबार १० औं एक्सेल्सियर कपअन्तर्गत सिनियर गर्ल्स बास्केटबलको सेमिफाइनल पुगेका छन् ।
काठमाडौँ — आयोजक द एक्सेल्सियर स्कुल नीलो र काष्ठमण्डप शुक्रबार १० औं एक्सेल्सियर कपअन्तर्गत सिनियर गर्ल्स बास्केटबलको सेमिफाइनल पुगेका छन् ।घरेलु कोर्टमा एक्सेल्सियरले न्यु जेनिथलाई २६–७ स्कोरले हरायो । एक्सेल्सियरकी अकिना गुरुङले १२ स्कोर गरिन् । रिहाना पाण्डेको ७ स्कोरमा काष्ठमण्डपले ज्ञानोदय बालवाटिकालाई २४–३ ले हरायो ।सिनियर ब्वाइजमा पुष्पसदनले एक्सेल्सियरलाई ४१–२७ र जेनिथले टीआईएलाई ५०–२७ ले हराएर सेमिफाइनल स्थान सुरक्षित गरे । पुष्पसदनका मनीष गुरुङले १३ र जेनिथका प्रज्ज्वल बस्नेतले १८ स्कोर गरे । ब्वाइज/गर्ल्स दुवैको बाँकी क्वाटरफाइनल शनिबार हुनेछ ।ब्वाइज फुटसलतर्फ तीनै उमेर समूहको प्रतिस्पर्धामा क्वाटरफाइनल समीकरण तयार भएको छ । यू–१२ उमेरतर्फ किड्स लर्निङले मोर्डन इन्डियन, सेक्रेड हार्टले बृहस्पति विद्या सदन, रेडियन्ट पब्लिकले रिब्स र द चाँदबागले एलआरआईविरुद्ध खेल्नेछन् ।यू–१३ मा न्यु एराले बृहस्पति, रेडियन्ट पब्लिकले निःसर्ग बाटिका, काष्ठमण्डपले सेक्रेड हार्ट र चाँदबागले निर्भानाको सामना गर्नेछन् । यू–१६ को क्वाटरफाइनल निःसर्ग बाटिका र एक्सेल्सियर रातो, संस्कृति र न्यु एरा, ग्रिनफिल्ड र चेल्सी वर्ल्ड स्कुल तथा काष्ठमण्डप र एक्सेल्सियर पहेँलोबीच प्रतिस्पर्धा हुनेछ ।